Morisas Prozoras

Morisas Prozoras (, 1849 m. sausio 28 d. Vilniuje – 1928 m. gegužės 10 d. Nicoje) – grafas, lietuvių kilmės prancūzų rašytojas, vertėjas ir diplomatas. Į prancūzų kalbą išvertė Henriko Ibseno, Bjornstjerne Bjornsono, Levo Tolstojaus kūrinius.

 Biografija 

Gimė Vilniuje Edvardo Prozoro ir Marijos Zaleskos šeimoje. Augo, mokėsi ir gyveno Prancūzijoje. Su žmona švedų grafiene Märta Margaret Bonde susilaukė trijų vaikų. Duktė Greta Prozor (1885-1978) – garsi teatro aktorė. 

Nuo 1887 m. buvo ambasados sekretorius Berne. 1890 m. Miunchene Prozoras susipažino su norvegų dramaturgu Henriku Ibsenu.1891 m. padarė pirmąjį Ibseno pjesės „Hedda Gabler“ vertimą į prancūzų kalbą.  

Nuo 1892 m. M. Prozoras dirbo carinės Rusijos diplomatinėje tarnyboje. Lietuvai paskelbus nepriklausomybę buvo Lietuvos ambasadoriumi Romoje „Граф Прозор, богемный дипломат“, nashagazeta.ch. 

M. Prozoras artimai draugavo su lietuvių kilmės poetu, diplomatu Oskaru Milašiumi, 1922 m. jie kartu lankėsi Lietuvoje (Kaune ir Nevėžio slėnyje), domėjosi savo lietuviška kilme.„Kėdainių kraštas Adomo Mickevičiaus, Oskaro Milašiaus ir Česlovo Milošo kūryboje: grįžties mitologema“, VDU etalpykla 

M. Prozoras kilęs iš senos LDK bajorų Prozorų giminės, 1831 m. sukilimo Kauno apskrities sukilėlių vado Mauricijaus Prozoro (1801-1886) anūkas, tolimas poeto Česlovo Milošo (1911-2004) giminaitis „Kėdainių kraštas Adomo Mickevičiaus, Oskaro Milašiaus ir Česlovo Milošo kūryboje: grįžties mitologema“, VDU talpykla .

 Nuorodos 
Moriso Prozoro biografija anglų kalba

 Išnašos 

 Kategorija:Prozorai
 Kategorija:Lietuvos ambasadoriai Italijoje
 Kategorija:Lietuvos diplomatai